ઉપર દર્શાવેલ કિસ્સામાંથી આજની પેઢીએ ઘણુ બધુ શિખવા જેવુ છે. ઘણીવાર આપણા વડીલો આ પ્રકારનું વર્તન કરીને આપણને શિખવી જતા હોય છે કે આ પ્રકારનું વર્તન ન કરવું જોઇએ. તેથી આ પ્રકારના ભાષણોને એ રીતે ગ્રહણ કરવા જોઇએ કે ભવિષ્યમાં આપણને કોઇ સ્ટેજ પર ચડાવવામાં આવે તો આ પ્રકારનું ભાષણ કરવાને બદલે સન્માનાર્થીઓને અને અન્ય વિદ્યાર્થીઓને પ્રોત્સાહન મળે તેવુ જ ભાષણ આપીશું. ઉપરાંત અન્ય એક વાત એ પણ યાદ રાખવી કે લાંબા ‘ભાષણ’ કોઇને સાંભળવા ગમતા નથી હોતા તેથી જે કંઇ પણ બોલવુ હોય તેને શક્ય એટલુ ટૂંકાવી અને કહેવુ. જો કે હાલના સમયમાં ‘ભાષણ’શબ્દ એ ‘લાં......બી વાત’નો પર્યાયીશબ્દ બની ગયો છે. તેથી આપણે આ વાતને અહી ટૂંકમાં આ રીતે લખી શકીએ કે હંમેશા ‘ભાષણ આપવાને બદલે સ્પીચ આપવી’.